Balatonszentgyörgy, Balatonberény, Hollád, Tikos, Vörs Községi Önkormányzat
Képviselő-testületének

Együttes ülési jegyzőkönyve

Balatonszentgyörgy Községi Önkormányzat Képviselő-testületének határozatai:

46/2012. (V.31.) kt. határozat:




A 2012. május 31-ei együttes ülés napirendjének elfogadása

47/2012. (V.31.) kt. határozat:



Navrasics Endre pályázó kizárása a szavazásból

48/2012. (V.31.) kt. határozat:




Titkos szavazásról döntés

49/2012. (V.31.) kt. határozat:




Igazgatóhelyettes megbízása egy év időtartamra

Balatonberény Községi Önkormányzat Képviselő-testületének határozatai:

86/2012. (V.31.) kt. határozat:




A 2012. május 31-ei együttes ülés napirendjének elfogadása

87/2012. (V.31.) kt. határozat:




Titkos szavazás elutasítása

88/2012. (V.31.) kt. határozat:




Nyílt szavazásról és a pályázat elfogadásáról döntés

89/2012. (V.31.) kt. határozat:




Igazgatóhelyettes megbízása egy év időtartamra

Hollád Községi Önkormányzat Képviselő-testületének határozatai:

81/2012. (V.31.) kt. határozat:




A 2012. május 31-ei együttes ülés napirendjének elfogadása

82/2012. (V.31.) kt. határozat:




Titkos szavazás elutasítása

83/2012. (V.31.) kt. határozat:




Nyílt szavazásról és a pályázat elfogadásáról döntés

84/2012. (V.31.) kt. határozat:




Igazgatóhelyettes megbízása egy év időtartamra

Tikos Községi Önkormányzat Képviselő-testületének határozatai:

61/2012. (V.31.) kt. határozat:




A 2012. május 31-ei együttes ülés napirendjének elfogadása
62/2012. (V.31.) kt. határozat:




Titkos szavazásról döntés

63/2012. (V.31.) kt. határozat:




Igazgatóhelyettes megbízása egy év időtartamra

Vörs Községi Önkormányzat Képviselő-testületének határozatai:

37/2012. (V.31.) kt. határozat:




A 2012. május 31-ei együttes ülés napirendjének elfogadása

38/2012. (V.31.) kt. határozat:




Titkos szavazás elutasítása

39/2012. (V.31.) kt. határozat:




Nyílt szavazásról és a pályázat elfogadásáról döntés

40/2012.(V.31.) kt.határozat:




Igazgatóhelyettes megbízása egy év időtartamra

4.sz.

Együttes jegyzőkönyv

Készült a Balatonszentgyörgyi, Balatonberényi, Holládi, Tikosi és Vörsi Önkormányzat Képviselő-testületének 2012. május 31-én 15,00 órakor a balatonszentgyörgyi Községháza dísztermében megtartott együttes nyilvános üléséről.

Jelen vannak:


Balatonszentgyörgy



Balatonberény


Nagy Lajos

polgármester

Horváth László
polgármester


Hetényi Tamás Péter
alpolgármester
Dr. Hamzsa Andrea
képviselő


Ángyán Attiláné
képviselő

Horváth Zoltán
képviselő


Dr. Darabont Ferenc
képviselő

Ifi Béla

képviselő


Farkas László

képviselő

Osvald Bálint

képviselő


Navrasics Endre
képviselő

Zibák Istvánné
képviselő


Takácsné Lengyel Valéria képviselő




Hollád




Tikos


Mózes Marianna
polgármester

Kónya László

polgármester

Gaál Melinda

alpolgármester
Bogdán Géza

képviselő


Sifter Aranka

képviselő

Rajkai Istvánné
képviselő







Vörs






Farkas László polgármester






Varga Árpád  alpolgármester






Kálmán Zoltán képviselő






Péter Szabolcs képviselő






Szekeres Zoltán képviselő

Tanácskozási joggal:

Török Csilla körjegyző





Schenk István jegyző

Nagy Lajos Balatonszentgyörgy polgármestere köszönti a képviselő-testületek tagjait. Megállapítja, hogy a balatonszentgyörgyi képviselő-testület tagjai közül 7 fő, a balatonberényi képviselő-testület tagjai közül 6 fő, a holládi képviselő-testület tagjai közül 3 fő, a tikosi képviselő-testület tagjai közül 3 fő, a vörsi képviselő-testület tagjai közül 5 fő megjelent, a jelenlévő öt képviselő-testület határozatképes. 
Nagy Lajos polgármester az együttes ülést megnyitja.

Javasolja, hogy a képviselő-testületek a meghívóban szereplő napirendi pontot tárgyalják.

Javaslatát a képviselő-testületek elfogadták, a balatonszentgyörgyi képviselő-testület 7 igen szavazattal, ellenszavazat és tartózkodás nélkül, a balatonberényi képviselő-testület 6 igen szavazattal, ellenszavazat és tartózkodás nélkül, a holládi képviselő-testület 3 igen szavazattal, ellenszavazat és tartózkodás nélkül, a tikosi képviselő-testület 3 igen szavazattal, ellenszavazat és tartózkodás nélkül, a vörsi képviselő-testület 5 igen szavazattal, ellenszavazat és tartózkodás nélkül a következő határozatot hozta:
Balatonszentgyörgy Községi Önkormányzat Képviselő-testületének 46/2012. (V.31.) kt. határozata:

Balatonberény Községi Önkormányzat Képviselő-testületének  86/2012. (V.31.) kt. határozata:

Hollád Községi Önkormányzat Képviselő-testületének  81/2012. (V.31.) kt. határozata:

Tikos Községi Önkormányzat Képviselő-testületének  61/2012. (V.31.) kt. határozata:

Vörs Községi Önkormányzat Képviselő-testületének  37/2012. (V.31.) kt. határozata:
Balatonszentgyörgy, Balatonberény, Hollád, Tikos és Vörs Önkormányzatának Képviselő-testülete a 2012. május 31-ei együttes nyilvános ülésen az alábbi napirendet tárgyalja:

1) Dobó István Általános Iskola és Óvoda igazgatói álláshelyre érkezett pályázat elbírálása, magasabb vezetői megbízás adása

Előadó: Nagy Lajos polgármester

Határidő: azonnal

Felelős:   polgármesterek

1) Napirend tárgyalása:

Dobó István Általános Iskola és Óvoda igazgatói álláshelyre érkezett pályázat elbírálása, magasabb vezetői megbízás adása



Előadó: Nagy Lajos polgármester

Nagy Lajos polgármester:

Tájékoztatom a képviselő-testületeket, hogy a 2012. február 16-ai ülésén pályázatot írtak ki az igazgatói, magasabb vezetői álláshelyre 2012. március 31-ei határidővel. A kiírásra kettő db. pályázat érkezett. Az egyik pályázat érvénytelen volt, mely visszaküldésre került. A véleményeztetési eljárás lefolytatásra került. A véleményeztetési eljárással kapcsolatos jegyzőkönyveket mindenkihez eljuttattam. Navrasics Endre pályázó a balatonszentgyörgyi képviselő-testület tagja, az Ötv. szerint minősített többséggel kell szavazni arról, hogy Balatonszentgyörgy Képviselő-testülete kizárja-e a pályázót a szavazásból. Javasolom, hogy a szavazásból zárja ki a testület. 
Balatonszentgyörgy képviselő-testülete 4 igen szavazattal,  2 ellenszavazattal, 1 tartózkodással az alábbi határozatot hozta:
Balatonszentgyörgy Községi Önkormányzat Képviselő-testületének 47/2012. (V.31.) kt. határozata:

Balatonszentgyörgy Község Önkormányzatának Képviselő-testülete Navrasics Endre képviselőt – személyes érintettsége miatt – a Dobó István Általános Iskola és Óvoda igazgatói álláshelyre érkezett pályázat elbírálása, magasabb vezetői megbízás adásával kapcsolatos döntéshozatalból kizárja.

Határidő: azonnal

Felelős:    Nagy Lajos polgármester

Navrasics Endre pályázó:
Ez az egy év nagyon gyorsan elment, sok mindent megvalósítottam, de még sok van vissza. Munkámat a helyettes segítette. Intézményünk új szimbólummal és zászlóval rendelkezik. Apagyi Mária megírta iskolánk himnuszát. Lógóval készült nyakkendőt kaptak a gyerekek. Nyelvvizsga központot hoztunk létre. Alsó tagozatos tehetséggondozó programot vezettünk be. Szeptembertől pszichológus rendel iskolánkban. Teljes kabinetrendszert vezettünk be, megújítottuk honlapunkat. Csatlakoztunk a Határtalanul programhoz. Új házirendet alkottunk, nemzeti ünnepeinket megünnepeltük. Hoffman Rózsa államtitkár asszony részt vett az iskolai évnyitón. Részt veszünk a sajátos nevelésű gyerekek oktatásában,  részt veszünk egy pályázatban konzorciumi tagként. Tanulmányi versenyeken nagy számban, eredményesen vettünk részt. Nagy hangsúlyt fektetünk a környezetvédelemre. Gyermeknapi rendezvényen régi játékokat elevenítünk fel. Taninform rendszert vezettünk be. Diák igazgatót választottunk, a konyhán javítottuk az étel minőségét. Rendkívül fontos az intézmény tisztán tartása. Bevezettük, megújítottuk névadónkkal kapcsolatos rendelkezéseket. Bevezettük gyermekeink részére a Pi-víz fogyasztását, nyári művészeti tábor kerül megrendezésre.. Szegerdei gyerekek bejárása nem rendesen megoldott, mert tarthatatlan, hogy a Berzsenyi utcai buszmegállóhoz kell kikísérni őket, így a közlekedésük a nagy forgalom nem a legbiztonságosabb. Megoldást kellene keresni arra, hogy a többi település gyermekeihez hasonlóan az Egry utcában az iskola előtt tudjanak az autóbuszra fel, és arról leszállni. A fonyódi Gimnáziummal együttműködési megállapodást kötöttünk. Tegnap írták meg a gyerekek a kompetencia felmérést. A tavalyi eredményeket nézve messze az átlag felett írták meg a felmérést. 

Hozzászólás:

Horváth Zoltán balatonberényi képviselő:

Azt látom, hogy a balatonszentgyörgyi iskolában nyugalom van. Ez a gyerekeken, pedagógusokon és a szülőkön is látszik. Magam részéről támogatom a pályázatot. 
Nagy Lajos polgármester:

A képviselő-testületeknek dönteni kell, hogy nyilvános vagy titkos szavazás legyen. Javasolom, hogy titkos szavazással történjen a választás. Kérem, aki a titkos szavazással egyetért, szavazzon.

Balatonszentgyörgy képviselő-testülete 5 igen szavazattal, ellenszavazat nélkül, 1 tartózkodással, Balatonberény képviselő-testülete 6 ellenszavazattal, Hollád képviselő-testülete 3 ellenszavazattal, Tikos képviselő-testülete 3 igen szavazattal, ellenszavazat és tartózkodás nélkül, Vörs képviselő-testülete 5 ellenszavazattal meghozta a következő határozatot:

Balatonszentgyörgy Községi Önkormányzat Képviselő-testületének 48/2012. (V.31.) kt. határozata:
Balatonberény Községi Önkormányzat Képviselő-testületének 87/2012. (V.31.) kt. határozata:

Hollád Községi Önkormányzat Képviselő-testületének  82/2012. (V.31.) kt. határozata:
Tikos Községi Önkormányzat Képviselő-testületének 62/2012. (V.31.) kt. határozata:

Vörs Községi Önkormányzat Képviselő-testületének  38/2012. (V.31.) kt. határozata:
a) Balatonszentgyörgy és Tikos Község Képviselő-testülete az általuk meghirdetett- Dobó István Általános Iskola és Óvoda intézményvezetői álláshelyre beérkezett pályázatok elbírálása tárgyában figyelemmel az 1990. évi LXV. törvény 12. § (4) bekezdés a) pontjában, és a (6) bekezdésben foglaltakra titkos szavazást tartanak

b)  Balatonberény, Hollád és Vörs Község Képviselő-testületei a titkos szavazást  nem támogatják, az elutasítják.
Határidő: azonnal

Felelős: polgármesterek

Nagy Lajos polgármester:

Kérem, aki a nyílt szavazással egyetért és elfogadja Navrasics Endre pályázó pályázatát, szavazzon.

Balatonberény képviselő-testülete 6 igen szavazattal, Hollád képviselő-testülete 3 igen szavazattal, Vörs képviselő-testülete 5 igen szavazattal meghozta az alábbi határozatot:

Balatonberény Községi Önkormányzat Képviselő-testületének 88/2012. (V.31.) kt. határozata:

Hollád Községi Önkormányzat Képviselő-testületének  83/2012. (V.31.) kt. határozata:

Vörs Községi Önkormányzat Képviselő-testületének  39/2012. (V.31.) kt. határozata:
A képviselő-testületek az általuk meghirdetett- Dobó István Általános Iskola és Óvoda intézményvezetői álláshelyének betöltésére Navrasics Endre pályázó pályázatát támogatják.

Határidő: azonnal

Felelős: polgármesterek

Nagy Lajos polgármester tájékoztatja Balatonszentgyörgy és Tikos képviselő-testületét, hogy a titkos szavazás a két település tekintetében külön helyiségben történik. Felkéri a körjegyzőt, hogy a szavazólapokat készítse el.

Török Csilla körjegyző:

Tisztelt Képviselő-testületek! Balatonszentgyörgy és Tikos Képviselő-testületének SzMSz-ében az Ügyrendi Bizottság van kijelölve a titkos szavazás lebonyolítására. A titkos szavazásról jegyzőkönyv készül, mely az együttes jegyzőkönyv mellékletét fogja képezni. Balatonszentgyörgy Ügyrendi Bizottság munkáját Lakos Istvánné jegyzőkönyvvezető, Tikos Ügyrendi Bizottság munkáját Török Csilla körjegyző jegyzőkönyvvezető segíti. Rendelkezésre állnak az urnák, kérem a bizottságokat ellenőrizzék, hogy üres-e és zárják le. A szavazólapokat az  Ügyrendi Bizottságok elnökei adják át a szavazásra jogosultaknak. Ahhoz, hogy a jelölt elnyerje a vezetői megbízást, az szükséges, hogy a két település mindegyikében külön-külön  megkapja a minősített többséget. A minősített többség Balatonszentgyörgy vonatkozásában 4, Tikos vonatkozásában 3 igen szavazat. 
Nagy Lajos polgármester a titkos szavazás lebonyolításának idejére szünetet rendel el.

S Z Ü N E T

A titkos szavazás befejeződött, a Bizottságok bevonulnak az ülésterembe, az ülés továbbra is határozatképes, folytatódik.
Nagy Lajos polgármester felkéri a Bizottságok elnökeit, hogy ismertessék a szavazás eredményét.

Takácsné Lengyel Valéria Balatonszentgyörgy Ügyrendi Bizottság elnöke:

A balatonszentgyörgyi Ügyrendi Bizottság a szavazást lebonyolította, a Bizottság az urna felbontása után megállapította, hogy Navrasics Endre pályázó 6 igen szavazatot kapott. Érvénytelen szavazat nem volt.

Bogdán Géza Tikos Ügyrendi Bizottság elnöke:

A tikosi Ügyrendi Bizottság a szavazást lebonyolította, az urna felbontása után megállapította, hogy Navrasics Endre pályázó 1 igen szavazatot, 2 nem szavazatot kapott. Érvénytelen szavazat nem volt.
Nagy Lajos polgármester:

A bizottságok elnökeinek tájékoztatása alapján megállapítható, hogy a pályázati eljárás eredménytelenül zárult,  mivel Navrasics Endre pályázó nem kapta meg a minősített többségű szavazatot Tikos település vonatkozásában. 

A 138/1992. (X.8.) Korm. r. 5. § (16) bekezdése szerint: Ha az intézményvezetői feladatok ellátására kiírt pályázat nem vezetett eredményre (pl. nem volt pályázó, illetve egyik pályázó sem kapott megbízást), vagy az intézményvezetői feladatok ellátására szóló megbízás a megbízás határidejének lejárta előtt megszűnt, az intézmény vezetésével kapcsolatos feladatokat a pályázati eljárás eredményes befejezéséig, de legfeljebb egy évig a szervezeti és működési szabályzatban meghatározott helyettesítés rendjében foglaltak szerint kell ellátni.

A Dobó István Általános Iskola és Óvoda hatályos szervezeti és Működési Szabályzata szerint a helyettesítés rendje az alábbi: 3.2.6.2. A helyettesítés rendje: Az igazgatót távollétében: az igazgatóhelyettes, - annak távolléte esetén,- az általa megbízott személy helyettesíti. Tehát megbízás alapján max. 1 évig az igazgató helyettes látja el a vezetői teendőket. A határozati javaslatot a következőkben terjesztem elő:

Határozati javaslat:

A Képviselő-testületek megtárgyalták a Dobó István Általános Iskola és Óvoda igazgatói pályázatának elbírálásáról szóló előterjesztést, és megállapítják, hogy a pályázati eljárás eredménytelenül zárult.

A képviselő-testületek megállapítják, a 138/1992. (X.8.) Korm. rendelet 5. § (16) bekezdésében foglaltakat figyelembe véve az újabb pályázati eljárás eredményes befejezéséig, de legfeljebb egy évig (2012. augusztus 1-jétől 2013. július 31-ig) a Dobó István Általános Iskola és Óvoda igazgatói (intézményvezetői) feladatát a Szervezeti és Működési Szabályzat szerinti igazgatóhelyettes látja el.

Felelős: polgármesterek

Határidő: értelem szerint

Balatonszentgyörgy képviselő-testülete 6 igen szavazattal, Balatonberény képviselő-testülete 6 igen szavazattal, Hollád képviselő-testülete 3 igen szavazattal, Tikos képviselő-testülete 3 igen szavazttal, Vörs képviselő-testülete 5 igen szavazattal a következő határozatot hozta:

Balatonszentgyörgy Községi Önkormányzat Képviselő-testületének 49/2012. (V.31.) kt. határozata:

Balatonberény Községi Önkormányzat Képviselő-testületének 89/2012. (V.31.) kt. határozata:

Hollád Községi Önkormányzat Képviselő-testületének  84/2012. (V.31.) kt. határozata:

Tikos Községi Önkormányzat Képviselő-testületének 63/2012. (V.31.) kt. határozatA:

Vörs Községi Önkormányzat Képviselő-testületének  40/2012. (V.31.) kt. határozata:
A Képviselő-testületek megtárgyalták a Dobó István Általános Iskola és Óvoda igazgatói pályázatának elbírálásáról szóló előterjesztést, és megállapítják, hogy a pályázati eljárás eredménytelenül zárult. 

A képviselő-testületek megállapítják, a 138/1992. (X.8.) Korm. rendelet 5. § (16) bekezdésében foglaltakat figyelembe véve az újabb pályázati eljárás eredményes befejezéséig, de legfeljebb egy évig (2012. augusztus 1-jétől 2013. július 31-ig) a Dobó István Általános Iskola és Óvoda igazgatói (intézményvezetői) feladatát a Szervezeti és Működési Szabályzat szerinti igazgatóhelyettes látja el.

Határidő: értelem szerint

Felelős:   polgármesterek

Hozzászólások:
Farkas László Vörs polgármestere:

El kellene gondolkodni, hogy az iskolában mindenki elmondja a véleményét, elfogadják a pályázatot, a testületek viszont nem értenek egyet. Ez azt jelenti, hogy az iskolának egy évig megint nincs igazgatója. Ezt megint a gyerekeink fogják megsínyleni. Én ezért újságcikket fogok írni. Meggondoljuk, hogy továbbra is tagja maradjunk-e az Iskolafenntartó Társulásnak.
Nagy Lajos polgármester:

Természetesen minden képviselő-testületnek szuverén joga dönteni. 

Navrasics Endre pályázó:

Új helyzet van. Nem biztos, hogy ezután a nevemet adom ehhez. Nem biztos, hogy még egy évig tudom ezt vállalni egészségileg is. Úgy látszik többet ér a személyes bosszú. Ezután nem biztos, hogy meg fogom vívni a harcot. Én egy új próbálkozó voltam tavaly, aki demokratikusan próbáltam végezni feladatomat.

Ángyán Attiláné balatonszentgyörgyi képviselő:

A szülők, a nevelőtestület leadta a véleményét. Láttam a gyerekeket, együtt volt velük jóban, rosszban. Ragaszkodnak hozzá. Egy pályázó van és nem kapja meg a támogatást. Kérlek, hogy ezután is  ugyan olyan lendülettel, lelkiismeretesen végezd munkádat mint eddig, ne add fel. 
Ifi Béla balatonberény képviselő:

Január 1-jétől át fogja venni az állam a fenntartást. Nekünk ehhez nem lesz közünk. Ezen gondolkodj el, van pár hónapod, nagyon nagy esélyed van arra, hogy kinevezzenek. 

Navrasics Endre pályázó:

Ha a fenntartó nem véd meg, akkor hogyan várnak el tőlem 200 %-ot?

Farkas László balatonszentgyörgyi képviselő:

Ennek a választási rendszernek az áldozata. Aki számít az a gyerek, a pedagógus társak, valamint a társult önkormányzatok. Átgondolva, rápihenve döntsél. 
Navrasics Endre pályázó:

Január 1-vel a Kormányhivatal elismerte volna a kinevezést, megerősítette volna. Az egészségemre hivatkozással nem fogom ezt csinálni. 

Farkas László Vörs polgármestere:

A képviselő-testületeknek ki kell írni azonnal egy pályázatot. Ha akkor sem megy keresztül, akkor el kell gondolkodni a hogyan továbbon.
Farkas László balatonszentgyörgyi képviselő:

Tudomásom szerint a polgármesternek lehetősége egy alkalommal újra tárgyaltatni a témát, amennyiben az abban hozott döntés a polgármester véleménye szerint önkormányzati érdeket sért.
Schenk István Balatonberény jegyzője:

Balatonberény Képviselő-testületének SzMSz-e tartalmazza ezt a lehetőséget.

Török Csilla körjegyző:

Ezt azonnal nem tudom megmondani, mivel mind a 4 településnek külön-külön van SZMSZ-e,  meg kell nézni a tikosi SZMSZ-t.
Nagy Lajos polgármester:

Erre vonatkozóan meg kell néznünk a Működési Szabályzatot, milyen lehetőséget biztosít.
Mivel egyéb bejelentés, hozzászólás nem volt, Nagy Lajos Balatonszentgyörgy polgármestere 15,55 órakor az együttes ülést bezárta.

Km.f.

Török Csilla                   Nagy Lajos                              Schenk István      Horváth László

   Körjegyző                  polgármester                                  jegyző               polgármester

              Mózes Marianna                      Kónya László                 Farkas László

                 polgármester                          polgármester                  polgármester
